സമൂഹ മാധ്യമങ്ങളില് കൂടി മതസ്പര്ധ പ്രചരിപ്പിക്കുന്നവര്ക്കെതിരെ കര്ശന നടപടിയുമായി കേരള പൊലിസ് സമൂഹ മാധ്യമങ്ങളില് മതസ്പര്ധ പ്രചരിപ്പിക്കുന്ന പോസ്റ്റുകള് സൃഷ്ടിക്കുന്നവര്ക്കെതിരെയും അത് പ്രചരിപ്പിക്കുന്നവര്ക്കെതിരെയും കര്ശന നടപടി സ്വീകരിക്കുമെന്ന് കേരള പൊലിസ്.സമൂഹ മാധ്യമങ്ങളിലെ കേരള പൊലിസിന്റെ ഔദ്യോഗിക പേജുകളിലൂടെയാണ് മുന്നറിയിപ്പ് നല്കിയത്. സമൂഹ മാധ്യമങ്ങളിലൂടെ മതസ്പര്ധ വരുത്തുന്ന രീതിയിലുള്ള പോസ്റ്റുകള് പ്രചരിപ്പിക്കപ്പെടുന്നതായി ശ്രദ്ധയില്പ്പെട്ടിട്ടുണ്ട്. ഇത്തരം പോസ്റ്റുകള് സൃഷ്ടിക്കുന്നവര്ക്കെതിരെയും പ്രചരിപ്പിക്കുന്നവര്ക്കെതിരെയും കര്ശന നടപടി സ്വീകരിക്കുന്നതാണ്. അതേസമയം, കേരള പൊലീസില് പെരുമാറ്റ ചട്ടം സംബന്ധിച്ച ഡിജിപി അനില് കാന്ത് സര്ക്കുലര് ഇറക്കിയിരുന്നു. അതനുസരിച്ച് എടാ, എടീ, നീ എന്നീ വിളികള് വേണ്ടെന്നാണ് നിര്ദേശം. ഹൈക്കോടതി നിര്ദേശപ്രകാരമാണ് ഡിജിപി അനില് കാന്ത് സര്ക്കുലര് ഇറക്കിയത്. പൊലീസുകാരുടെ പെരുമാറ്റ രീതി സ്പെഷ്യല് ബ്രാഞ്ച് സൂക്ഷ്മമായി നിരീക്ഷിക്കും. മോശം പെരുമാറ്റം ഉണ്ടായാല് അവര്ക്കെതിരെ കര്ശന നടപടിയുണ്ടാകുമെന്നും സര്ക്കുലറില് പറയുന്നു. ഷിനോജ്